ai4bharat/Pralekha huggingface dataset:
సమాచార, ప్రసార మంత్రిత్వ శాఖ
థామస్ వింటర్బర్గ్ దర్శకత్వం వహించిన ‘అనథర్ రౌండ్’తో ప్రారంభంకానున్న 51వ 'ఇప్ఫి'
51వ "భారత అంతర్జాతీయ చలనచిత్రోత్సవం"  ఈనెల 16వ తేదీ నుంచి ప్రారంభంకానుంది. థామస్ వింటర్బర్గ్ దర్శకత్వం వహించిన ‘అనథర్ రౌండ్’తో వేడుక ప్రారంభమవుతుంది. ఇఫ్పిలో ప్రదర్శితంకానున్న ఉత్తమ చిత్రాల్లో ఇది ఒకటి. కేన్స్ ఉత్తమ నటుడిగా నిలిచిన మాడ్స్ మిక్కెల్సెన్ ఇందులో నటించారు. డెన్మార్క్ నుంచి ఆస్కార్కు ఈ సినిమా అధికారికంగా నామినేట్ అయింది.
ప్రపంచ స్థాయి సినిమా ‘మెహ్రూనిసా’ కూడా ఈ వేడుకల్లో అలరించనుంది. సందీప్ కుమార్ దర్శకత్వం వహించిన ఈ చిత్రం వేడుకల సగంలో ప్రదర్శితమవుతుంది. ప్రముఖ నటుడు ఫరూఖ్ జాఫర్ నటించిన ఈ చిత్రం, ఒక మహిళ జీవితకాల కలను వివరిస్తుంది.
జపాన్ దర్శకుడు కియోషి కురోసావా చేతిలో రూపుదిద్దుకున్న ‘వైఫ్ ఆఫ్ ఏ స్పై’ చిత్రంతో, ఈనెల 24న చిత్రోత్సవం ముగుస్తుంది. వెనిస్ అంతర్జాతీయ చిత్రోత్సవంలో, ఉత్తమ దర్శకుడి విభాగంలో ఈ సినిమా వెండి సింహం పురస్కారాన్ని దక్కించుకుంది.
ఇఫ్పి సందడి మొత్తం గోవాలో సాగనుంది. ఆన్లైన్, భౌతిక పద్ధతులు కలగలిపి, తొలిసారిగా మిశ్రమ విధానంలో చిత్సోత్సవం జరగనుంది. ప్రపంచవ్యాప్తంగా ప్రశంసలు అందుకున్న 224 చిత్రాలను ప్రదర్శించనున్నారు. ఇండియన్ పనోరమ చిత్ర విభాగం కింద, 21 నాన్-ఫీచర్, 26 ఫీచర్ ఫిల్మ్లు కనువిందు చేయనున్నాయి.
మీడియా ప్రతినిధుల నమోదు కార్యక్రమం ఇప్పటికే ప్రారంభమైంది. ఈనెల 10వ తేదీ వరకు ఇది కొనసాగుతుంది. 2020 జనవరి 1వ తేదీ నాటికి దరఖాస్తుదారుల వయస్సు 21 ఏళ్లు నిండివుండాలి. ఇప్ఫి వంటి అంతర్జాతీయ చిత్రోత్సవాలను కనీసం మూడేళ్లపాటు కవర్ చేసిన అనుభవం తప్పనిసరిగా ఉండాలి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.10 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
10,10,38,810
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 10.10 కోట్లకు పైగా  డోసులు అందుబాటులో ఉన్నాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
మారుమూల గ్రామాల్లో మొబైల్ టవర్ల ఏర్పాటు
మార్చి 2022 నాటికి టెలికాం సర్వీస్ ప్రొవైడర్లు , టెలికాం శాఖ ఫీల్డ్ యూనిట్ మరియు రాష్ట్ర ప్రభుత్వాల నుండి అందిన సమాచారం ప్రకారం దేశంలోని 6,44,131 గ్రామాలకు  గాను దాదాపు 6,05,230 గ్రామాలకు మొబైల్ కవరేజీని ఉంది. 38,901 గ్రామాలు మొబైల్ టవర్లు మరియు కవరేజీని కలిగి లేవు. ప్రభుత్వం మరియు టెలికాం సర్వీస్ ప్రొవైడర్లు  దేశంలో దశలవారీగా టెలికమ్యూనికేషన్ కనెక్టివిటీని అందిస్తాయి. యూనివర్సల్ సర్వీస్ ఆబ్లిగేషన్ ఫండ్  నిధుల ద్వారా ప్రభుత్వం దేశంలోని అన్ని కనెక్టివిటీ లేని గ్రామాలలో మొబైల్ నెట్వర్క్ కవరేజీని అందించడానికి వివిధ పథకాలను అమలు చేస్తోంది. ప్రధాన యు.ఎస్.ఎఫ్.ఒ ప్రధాన పథకాలు కింది విధంగా ఉన్నాయి:
• దేశవ్యాప్తంగా కనెక్టివిటీ లేని గ్రామాలలో 4జీ మొబైల్ సేవల సంతృప్తత. ప్రాజెక్టు అంచనా వ్యయం రూ. 26,316 కోట్లు
• లెఫ్ట్ వింగ్ తీవ్రవాదం  ప్రభావిత ప్రాంతాల్లో 4జీ మొబైల్ సేవలను అందించడం దశ-II. ప్రాజెక్టు అంచనా వ్యయం రూ.2211 Cr.
• అన్ని ఎల్.డబ్ల్యుఈ ఫేజ్-I సైట్ల 2జీ నుండి 4జీ మొబైల్ టెక్నాలజీకి అప్గ్రేడేషన్. ప్రాజెక్టు అంచనా వ్యయం రూ. 2425 కోట్లు.
• ఎన్.ఇ.ఆర్ కోసం సమగ్ర టెలికాం అభివృద్ధి కార్యక్రమం కింద దేశంలోని ఈశాన్య ప్రాంతంలో 4జీ మొబైల్ సేవలను అందించడం. పథకాల అంచనా వ్యయం రూ. 3637 కోట్లు.
• ఆస్పిరేషనల్ జిల్లాలలోని 7,287గ్రామాల్లో  4జీ మొబైల్ కనెక్టివిటీని అందించడం మరియు నాలుగు రాష్ట్రాల్లో  ఆస్పిరేషనల్ జిల్లాల్లోని 502 కనెక్టివిటీ లేదని కనుగొనిన గ్రామాలలో 4G మొబైల్ కనెక్టివిటీని అందించడం). ప్రాజెక్టుల అంచనా వ్యయం రూ. 7152 కోట్లు.
• జమ్ము మరియు కాశ్మీర్, లద్ధాఖ్, హిమాచల్ ప్రదేశ్, ఉత్తర ప్రదేశ్, బీహార్, రాజస్థాన్, గుజరాత్, ఉత్తరాఖండ్, సరిహద్దు ప్రాంతం & ఇతర ప్రాధాన్యతా ప్రాంతాలలోని 354 గ్రామాల్లో 4జీ మొబైల్ కనెక్టివిటీని అందించడం. ప్రాజెక్టు అంచనా వ్యయం రూ. 337 కోట్లు
• అండమాన్ & నికోబార్ దీవులలో గుర్తించి 85 గ్రామాలలో 4జీ మొబైల్ కవరేజీ మరియు ఎన్.హెచ్223 యొక్క నిరంతరపు 4జీ మొబైల్ కవరేజీని అందించడం. ప్రాజెక్టు అంచనా వ్యయం 130 కోట్లు. ఉత్తరప్రదేశ్ రాష్ట్రంలోని చిత్రకూట్ మరియు బండా జిల్లాల కోసం బి.ఎస్.ఎన్.ఎల్ మొబైల్ టవర్ల ఏర్పాటు కోసం ప్రజల నుండి ఎటువంటి డిమాండ్ పెండింగ్లో లేదు. చిత్రకూట్ జిల్లాలోని 657 గ్రామాలలో, 635 గ్రామాలకు మొబైల్ నెట్వర్క్ కవరేజ్లో ఉన్నాయి. 22 గ్రామాలు యు.ఎస్.ఎఫ్.ఒ పథకాల కింద మొబైల్ కనెక్టివిటీతో కవర్ చేయబడుతున్నాయి. బందా జిల్లాలోని మొత్తం 734 గ్రామాలకు మొబైల్ నెట్వర్క్ ఉంది. రాజస్థాన్ రాష్ట్రంలో 46,077 గ్రామాలకు గాను 42,761 గ్రామాలు మొబైల్ కవరేజీని కలిగి ఉన్నాయి. మిగిలిన గ్రామాలకు దశలవారీగా ప్రభుత్వం మరియు టి.ఎస్.పి లచే కవరేజీ అందించబడుతున్నాయి. 5జీ స్పెక్ట్రమ్ వేలం మరియు లైసెన్స్ షరతుల కోసం 15-06-2022 నాటి నోటీసు ఆహ్వానిత దరఖాస్తు  ప్రకారం, కేటాయింపు తేదీ నుండి దశలవారీగా ఐదేళ్ల వ్యవధిలో రోల్ అవుట్ బాధ్యతలను నెరవేర్చాల్సి ఉంటుంది. తప్పనిసరి రోల్అవుట్ బాధ్యతల కంటే మొబైల్ నెట్వర్క్ల విస్తరణ, టి.ఎస్.పిల సాంకేతిక-వాణిజ్య పరిశీలనపై ఆధారపడి ఉంటుంది. ఉత్తరప్రదేశ్ రాష్ట్రంలోని చిత్రకూట్ మరియు బందా జిల్లాలతో సహా దేశంలో దశలవారీగా 5G సేవలు అందుబాటులోకి వచ్చాయి. ఈ రోజు లోక్సభలో ఒక ప్రశ్నకు లిఖితపూర్వకంగా ఇచ్చిన సమాధానంలో సమాచార ప్రసారాల శాఖ సహాయ మంత్రి శ్రీ దేవుసిన్హ్ చౌహాన్ ఈ సమాచారాన్ని అందించారు.
ప్రధాన మంత్రి కార్యాలయం
కుషీనగర్లోని మహాపరినిర్వాణ స్తూపం వద్ద ప్రధాన మంత్రి ప్రార్థన
బుద్ధ పూర్ణిమ సందర్భంగా ప్రధాన మంత్రి శ్రీ నరేంద్ర మోదీ ఇవాళ ఉత్తరప్రదేశ్లోని కుషీనగర్లోగల మహాపరినిర్వాణ స్తూపం వద్ద ప్రార్థన చేశారు. అంతకుముందు ఈ తెల్లవారుజామున నేపాల్లోని బుద్ధుని జన్మస్థలం లుంబినీని సందర్శించిన ప్రధాని అక్కడి మాయాదేవి ఆలయంలోనూ ప్రార్థన చేశారు. ఈ సందర్భంగా లుంబినీ సాధువులకు సంబంధించిన ప్రదేశంలో భారత అంతర్జాతీయ బౌద్ధ సంస్కృతి-వారసత్వ కేంద్రం నిర్మాణ సూచకంగా ఆయనతోపాటు గౌరవనీయులైన నేపాల్ ప్రధాని షేర్ బహదూర్ దేవ్బా సంయుక్తంగా శిలాఫలకాన్ని ఆవిష్కరించారు. అంతేకాకుండా నేపాల్ ప్రధానమంత్రితో కలసి లుంబినీలోని అంతర్జాతీయ సమావేశ కేంద్రం-ధ్యాన మందిరంలో నిర్వహించిన 2566వ బుద్ధ జయంతి వేడుకలలోనూ శ్రీ మోదీ పాల్గొన్నారు.
కాగా, కుషీనగర్లో మౌలిక సదుపాయాల మెరుగుకు ప్రభుత్వం పలు చర్యలు చేపట్టిందని ప్రధానమంత్రి పేర్కొన్నారు.
ఈ మేరకు ఒక ట్వీట్ ద్వారా పంపిన సందేశంలో:
“కుషీనగర్లోని మహా పరినిర్వాణ స్తూపం వద్ద ప్రార్థన చేశాను. ఈ ప్రదేశాన్ని మరింత మంది పర్యాటకులు, యాత్రికులు సందర్శించే విధంగా కుషీనగర్లో మౌలిక సదుపాయాలను మెరుగుపరచడానికి మా ప్రభుత్వం అనేక చర్యలు తీసుకుంటోంది” అని ప్రధాని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.66 కోట్ల డోసులు  అందించారు
గత 24 గంటల్లో 4,775 డోసులు అందించారు
దేశవ్యాప్త క్రియాశీల కేసుల సంఖ్య 53,852
మొత్తం కేసుల్లో క్రియాశీల కేసులు 0.12%
ప్రస్తుత రికవరీ రేటు 98.69%
గత 24 గంటల్లో 11,047 మంది కోలుకున్నారు. దీంతో, కోలుకున్నవారి మొత్తం సంఖ్య 4,43,47,024 కు పెరిగింది.
గత 24 గంటల్లో 7,533 కొత్త కేసులు నమోదయ్యాయి.
రోజువారీ పాజిటివిటీ రేటు 3.62%
వారపు పాజిటివిటీ రేటు 5.11%
గత 24 గంటల్లో చేసిన 2,08,112 కొవిడ్ పరీక్షలతో కలిపి ఇప్పటివరకు 92.63 కోట్ల పరీక్షలు చేశారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ప్రధానమంత్రి విశ్వకర్మ పథకం ముఖ్యాంశాలు, మార్గదర్శకాలు
కేంద్ర ప్రభుత్వ రంగ పథకం పిఎం విశ్వకర్మను 17 సెప్టెంబర్, 2023న ప్రధానమంత్రి స్వహస్తాలతో ప్రారంభించారు.
పనిముట్లతో పనిచేసే చేతివృత్తుల వారికి, హస్త కళాకారులకు ఆది నుంచి అంతం వరకు అన్ని రకాల మద్దతు అందించడానికి
ఈ పథకాన్ని ప్రారంభించారు. ఈ పథకం ఈ కింద పేర్కొన్న 18 వ్యాపారాలు/వృత్తులలో నిమగ్నమైన చేతివృత్తులవారికి, కళాకారులకు వర్తిస్తుంది అవి. వడ్రంగి ;  పడవల తయారీదారులు ;  కవచం తయారీ ;  కంసాలి ;  సుత్తి, పనిముట్ల తయారీ;  తాళాలు వేసేవారు ;  స్వర్ణకారులు ;  కుమ్మరి ;  శిల్పి , రాళ్లు కొట్టేవారు ;  చెప్పులు కుట్టేవారు  తాపీ పనివారు ;  బుట్టలు/చాప/చీపుర్ల తయారీ /పీచు అల్లేవారు ;  బొమ్మల తయారీ ;  మంగలి  ;  పూల మాలలు అల్లేవారు ;  చాకలి  ;  టైలర్ ; మరియు  చేపల వలలు తయారుచేసేవారు.
చేతివృత్తులవారికి మరియు హస్తకళాకారులకు ఈ క్రింది ప్రయోజనాలను అందించడం ఈ పథకం యోచన.
 గుర్తింపు: PM విశ్వకర్మ ధృవీకరణ పత్రం  మరియు గుర్తింపు కార్డు ద్వారా చేతివృత్తులవారు మరియు కళాకారుల గుర్తింపు.
 నైపుణ్య స్థాయి పెంపు : 5-7 రోజుల ప్రాథమిక శిక్షణ మరియు 15 రోజులు లేదా అంతకంటే ఎక్కువ అధునాతన శిక్షణ. శిక్షణ కాలంలో రోజుకు రూ. 500 ఉపకారవేతనం.
 పనిముట్లు ప్రోత్సాహకం: మౌలిక నైపుణ్య శిక్షణ ప్రారంభంలో పనిముట్ల కోసం ఇ-వోచర్ల రూపంలో రూ. 15,000 వరకు టూల్కిట్ ప్రోత్సాహకం
ఆనుషంగిక
 పరపతి తోడ్పాటు/మద్దతు: రెండు విడతలలో అనుషంగిక సంబంధం లేని మూడు లక్షల రూపాయల 'వ్యవస్థాపక/వ్యాపార అభివృద్ధి రుణం'. మొదట రూ. 1 లక్ష రెండవ విడత రూ. 2 లక్షలు వరుసగా 18 నెలలు మరియు 30 నెలల కాలవ్యవధితో 5% స్థిర రాయితీ వడ్డీ రేటుతో , 8% భారత ప్రభుత్వ రాయితీతో ఇవ్వడం జరుగుతుంది. ప్రాథమిక శిక్షణ పూర్తిచేసిన లబ్ధిదారులు లక్ష రూపాయల మొదటి విడత రుణ మద్దతు పొందేందుకు అర్హులు. లక్ష రూపాయల మొదటి విడత రుణం పొంది, ప్రామాణిక రుణ ఖాతాను కలిగి ఉండి, తమ వ్యాపారంలో డిజిటల్ లావాదేవీలను అవలంభిస్తున్న లేదా అధునాతన శిక్షణ పొందిన లబ్ధిదారులకు రెండవ విడత రుణం లభిస్తుంది.
 డిజిటల్ లావాదేవీలకు ప్రోత్సాహకం: ప్రతి డిజిటల్ లావాదేవీకి ఒక రూపాయి చొప్పున గరిష్టంగా నెలకు 100 లావాదేవీల వరకు నెలవారీగా ప్రతి డిజిటల్ చెల్లింపు లేదా రసీదుకు ప్రతిగా లబ్ధిదారుని ఖాతాలో జమ చేయడం జరుగుతుంది.
 మార్కెటింగ్ మద్దతు: చేతివృత్తులవారు మరియు కళాకారులకు మూల్య శృంఖలతో అనుసంధానాన్ని మెరుగుపరచడానికి నాణ్యతా ధృవీకరణ, బ్రాండింగ్, జీఇఎమ్ వంటి ఈ-కామర్స్ ప్లాట్ఫారమ్లలో ఆన్బోర్డింగ్, అడ్వర్టైజింగ్, పబ్లిసిటీ మరియు ఇతర మార్కెటింగ్ కార్యకలాపాల రూపంలో మార్కెటింగ్ మద్దతు అందించడం జరుగుతుంది.
పైన పేర్కొన్న ప్రయోజనాలతో పాటు, స్కీమ్ అధికారిక MSME పర్యావరణ వ్యవస్థలో 'వ్యవస్థాపకులు'గా ఉద్యమ్ అసిస్ట్ ప్లాట్ఫారమ్లోని లబ్ధిదారులను ఆన్బోర్డ్ చేస్తుంది.
PM విశ్వకర్మ పోర్టల్లో ఆధార్ ఆధారిత బయోమెట్రిక్ ప్రమాణీకరణతో సాధారణ సేవల కేంద్రాల ద్వారా లబ్ధిదారులను నమోదు చేయడం జరుగుతుంది. లబ్ధిదారుల నమోదు తర్వాత మూడు-దశల ధృవీకరణ ఉంటుంది, ఇందులో  గ్రామ పంచాయతీ/ పట్టణ స్థానిక సంస్థల  స్థాయిలో ధృవీకరణ,  జిల్లా అమలు కమిటీ తనిఖీ / పరిశీలన మరియు సిఫార్సు  స్క్రీనింగ్  కమిటీ ఆమోదం.
మరింత సమాచారం కోసం, PM విశ్వకర్మ మార్గదర్శకాలు pmvishwakarma.gov.inను సందర్శించి తెలుసుకోవచ్చు. చేతివృత్తుల వారు మరియు హస్త కళాకారులు ఏవైనా సందేహాలుంటే వాటి నివృత్తి కోసం 18002677777కు కాల్ చేయవచ్చు లేదా pm-vishwakarma@dcmsme.gov.inకి ఈమెయిల్ చేయవచ్చు.
రక్షణ మంత్రిత్వ శాఖ
సైనిక నర్సింగ్ సర్వీస్ దళాలు & వారి కుటుంబాలకు ఆదర్శప్రాయమైన సేవను అందిస్తుంది
మిలిటరీ నర్సింగ్ సర్వీస్ భారతదేశంలోని శాంతి ఫీల్డ్ స్టేషన్లలో ఉన్న ఆసుపత్రులతో పాటు విదేశాలలో ఉన్న ఐక్యరాజ్యసమితి శాంతి పరిరక్షణ మిషన్లలో సైనికులకు వారి కుటుంబాలకు ఆదర్శప్రాయమైన సేవలను అందజేస్తోందని ఆర్మీ హాస్పిటల్  కమాండెంట్ లెఫ్టినెంట్ జనరల్ అశోక్ జిందాల్ ఈరోజు అన్నారు. ఢిల్లీలో జరిగిన కమీషనింగ్ వేడుకలో కాలేజ్ ఆఫ్ నర్సింగ్, ఆర్మీ హాస్పిటల్  ఐదవ బ్యాచ్ నర్సింగ్ గ్రాడ్యుయేట్లు పాల్గొన్నారు. ఈ వేడుకకు ఆయన ముఖ్య అతిథిగా హాజరయ్యారు. ఈ సందర్భంగా ఆయన మాట్లాడుతూ యువ లెఫ్టినెంట్లను నర్సింగ్ విద్య గౌరవం నైతికతలను నిలబెట్టాలని అభివృద్ధి చెందుతున్న వైద్య సాంకేతికతలకు అనుగుణంగా ఉండాలని ఉద్బోధించారు. మిలటరీ నర్సింగ్ సర్వీస్ అడిషనల్ డైరెక్టర్ జనరల్ మేజర్ జనరల్ స్మితా దేవ్రాణి కొత్తగా నియమితులైన నర్సింగ్ అధికారులతో ప్రమాణం చేయించారు. ప్రతిభ కనబర్చిన నర్సింగ్ గ్రాడ్యుయేట్లను ముఖ్యఅతిథి సత్కరించారు. ఈ కార్యక్రమంలో సీనియర్ ప్రముఖులు, నూతనంగా బాధ్యతలు స్వీకరించిన నర్సింగ్ అధికారుల తల్లిదండ్రులు పాల్గొన్నారు.
ప్రధాన మంత్రి కార్యాలయం
రేస్ వాకర్స్ శ్రీ అక్ష్ దీప్ సింహ్ మరియు ప్రియాంక గోస్వామి గారు లు నేశనల్ రేస్ వాకింగ్ చాంపియన్ శిప్స్ ను గెలుచుకొన్నందుకు అభినందనలు తెలియ జేసిన ప్రధాన మంత్రి
రేస్ వాకర్స్ శ్రీ అక్ష్ దీప్ సింహ్ మరియు ప్రియాంక గోస్వామి గారు లు నేశనల్ రేస్ వాకింగ్ చాంపియన్ శిప్స్ ను గెలుచుకొన్నందుకు ప్రధాన మంత్రి శ్రీ నరేంద్ర మోదీ వారి కి అభినందనలు తెలియ జేశారు. వారు ఇరువురు వారి యొక్క రాబోయే కార్యక్రమాల లో సైతం చక్కగా రాణించాలి అంటూ శ్రీ నరేంద్ర మోదీ వారికి శుభాకాంక్షల ను తెలియ జేశారు.
ఎస్ఎఐ మీడియా చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ -
‘‘శ్రీ అక్ష్ దీప్ మరియు @Priyanka_Goswam లకు ఇవే అభినందనలు. మీరు పాలుపంచుకోబోయే భావి కార్యక్రమాల లో చక్కగా రాణించాలని ఆకాంక్షిస్తున్నాను’’ అని పేర్కొన్నారు
(
ప్రధాన మంత్రి కార్యాలయం
ఫ్రాన్స్ జాతీయ అసెంబ్లీ అధ్యక్షురాలి తో ప్రధాన మంత్రి సమావేశం
భారత ప్రధాన మంత్రి శ్రీ నరేంద్ర మోదీ 2023 జూలై 14న పారిస్ లో ఫ్రెంచ్ జాతీయ అసెంబ్లీ అధ్యక్షురాలు, అసెంబ్లీ సీనియర్ నేత శ్రీమతి యాల్ బ్రౌన్-పివెట్ తో ఆమె అధికారిక నివాసమైన హోటల్ డి లాస్సేలో మధ్యాహ్న భోజన సందర్భంగా సమావేశమయ్యారు.
ప్రజాస్వామ్యం, స్వేచ్ఛ, సమానత్వం, సౌభ్రాతృత్వం వంటి ఉమ్మడి విలువలను ఇరువురు నేతలు ప్రస్తావించారు. రెండు దేశాల పార్లమెంటుల మధ్య సహకారాన్ని మరింత పెంచే మార్గాలపై వారు చర్చించారు.
భారతదేశ విస్తృత ఎన్నికల ప్రక్రియపై ఫ్రెంచ్ పక్షం ప్రశంసలు కురిపించింది. వాణిజ్యం, ఆర్థిక వ్యవస్థ, పర్యావరణం, సాంకేతికత, సంస్కృతి సహా వ్యూహాత్మక భాగస్వామ్యంలోని వివిధ అంశాల పై స్తంభాలపై చర్చలు జరిగాయి. ప్రాంతీయ, అంతర్జాతీయ అంశాలపై వారు తమ అభిప్రాయాలను పంచుకున్నారు.
పౌర విమానయాన మంత్రిత్వ శాఖ
భారతదేశంలో సీ ప్లేన్ సేవల అభివృద్ధికి షిప్పింగ్ మంత్రిత్వ శాఖ, పౌర విమానయాన మంత్రిత్వ శాఖ అవగాహన ఒప్పందంపై ఈరోజు సంతకాలు చేశాయి.
కొత్త నీటి ఏరోడ్రోమ్ల అభివృద్ధిని వేగవంతం చేయడంలో మరియు భారతదేశంలో కొత్త సీప్లేన్ మార్గాల కార్యాచరణను వేగవంతం చేయడానికి ఈ అవగాహన ఒప్పందం దోహదపడుతుంది: హర్దీప్ పూరి
సీప్లేన్స్ ట్రాన్స్పోర్టేషన్తో దేశవ్యాప్తంగా కనెక్టివిటీని పెంచడం ద్వారా పర్యావరణ అనుకూల రవాణాను ప్రోత్సహించడం.. పర్యాటక రంగానికి ప్రోత్సాహన్నివ్వడానికి ఈ అవగాహన ఒప్పందం దోహదపడుతుంది: శ్రీ మన్సుఖ్ మాండవియా
, ద్వారా మరియు పర్యాటక రంగానికి ప్రోత్సాహాన్ని ఇవ్వడం ద్వారా దేశవ్యాప్తంగా కనెక్టివిటీని పెంచడానికి అవగాహన ఒప్పందం: మన్సుఖ్ మాండవియా
భారతదేశంలో సీ ప్లేన్ సేవల అభివృద్ధి కోసం భారత ప్రభుత్వ ఓడరేవులు, షిప్పింగ్ ,జలమార్గాల మంత్రిత్వ శాఖ మరియు భారత ప్రభుత్వ పౌర విమానయాన మంత్రిత్వ శాఖల మధ్య అవగాహన ఒప్పందం కుదిరింది. ఈ అవగాహన ఒప్పంద కార్యక్రమంలో ఓడరేవు, షిప్పింగ్, జలమార్గాల సహాయ మంత్రి మన్సుఖ్ మాండవీయ, పౌర విమానయాన శాఖ మంత్రి శ్రీ హర్దీప్ సింగ్ పూరి పాల్గొన్నారు.
సీప్లేన్ ప్రాజెక్టును త్వరగా సాకారం చేయడంలో ఈ అవగాహన ఒప్పందంపై సంతకాలు చేయడం ఓ ప్రధాన మైలురాయి. భారత ప్రభుత్వ ఆర్సిఎస్-ఉడాన్ పథకం కింద భారతదేశ ప్రాదేశిక పరిధిలో సీప్లేన్ సేవల యొక్క నాన్ షెడ్యూల్డ్ / షెడ్యూల్డ్ ఆపరేషన్స్ను అభివృద్ధి చేయాలని ఈ అవగాహన ఒప్పందం సంకల్పించింది. ఈ అవగాహన ఒప్పందం ప్రకారం.. సీప్లేన్ సేవల కార్యకలాపాలను సకాలంలో పూర్తి చేయడానికి పౌర విమానయాన మంత్రిత్వ శాఖ, ఓడరేవులు, షిప్పింగ్ , జలమార్గాల మంత్రిత్వ శాఖ , పర్యాటక మంత్రిత్వ శాఖల అధికారులతో సమన్వయ కమిటీని ఏర్పాటు చేస్తారు. ఈ మూడు మంత్రిత్వశాఖల అన్ని ఏజెన్సీలు వివిధ ప్రదేశాల్లో గుర్తించిన/ సూచించిన విధంగా సీప్లేన్ ఆపరేటింగ్ మార్గాల కార్యాచరణను పరిశీలిస్తాయి.
ఓడరేవులు, షిప్పింగ్ , జలమార్గాల మంత్రిత్వ శాఖ ఏరోడ్రోమ్స్ / ప్రదేశాల యొక్క జలముఖ మౌలిక సదుపాయాలను గుర్తించి, అభివృద్ధి చేస్తుంది. పౌరవిమానయాన మంత్రిత్వశాఖ, డీజీసీఏ, ఏఏఐలతో సమన్వయం చేసుకుంటూ సీప్లేన్ కార్యకలాపాల అభివృద్ధికి అవసరమైన చట్టబద్దమైన అనుమతులు, అమోదాలను పొందుతుంది.
పౌరవిమానయాన మంత్రిత్వశాఖ బిడ్డింగ్ ప్రక్రియ ద్వారా సామర్థ్యమున్న విమానయాన ఆపరేటర్లను ఎంపిక చేస్తుంది. ఓడరేవులు, షిప్పింగ్, జలమార్గాల మంత్రిత్వశాఖ ఉడాన్ పథకం కింద గుర్తించిన ప్రదేశాలను, మార్గాలను కలుపుతుంది. అంతేకాకుండా
ఆర్సిఎస్-ఉడాన్ పథకం కింద ఇవ్వబడిన నీటి ఏరోడ్రోమ్లకు సంబంధించి నిధులు / ఆర్థిక సహాయం అందించడం, సీప్లేన్స్ కార్యకలాపాల కోసం అన్ని రాష్ట్రాల ప్రధాన కార్యదర్శులతో సమన్వయం చేసుకోవడం వంటి బాధ్యతలను పౌరవిమానయానశాఖ నిర్వహిస్తుంది.
ఈ సందర్భంగా, పౌర విమానయాన శాఖ సహాయ మంత్రి హర్దీప్సింగ్ పూరీ మాట్లాడుతూ.. నీటి ఏరోడ్రోమ్ల అభివృద్ధిని వేగవంతం చయడంతోపాటు భారతదేశంలో కొత్త సీప్లేన్ మార్గాల నిర్వహణకు ఈ అవగాహన ఒప్పందం దోహదపడుతుందని, భారతదేశంలో కొత్త తరహా పర్యాటక సేవలను అందించడానికి ప్రోత్సాహాన్ని ఇస్తుందని పేర్కొన్నారు.
ఓడరేవులు, షిప్పింగ్, జలమార్గాల సహాయమంత్రి మన్సుఖ్ మాండవీయ ఈ సందర్భంగా మాట్లాడుతూ.. భారతీయ సముద్రయాన, పౌరవిమానయాన రంగాల్లో ఈ అవగాహన ఒప్పందం విప్లవాత్మకమైన మార్పులు తీసుకొస్తుందన్నారు. సీప్లేన్ ట్రాన్స్పోర్ట్తో పర్యావరణ అనుకూల రవాణాను ప్రోత్సహించడం ద్వారా దేశవ్యాప్తంగా వివిధ ప్రాంతాల మధ్య కనెక్టివిటీని పెంచడానికి, పర్యాటక రంగాన్ని ప్రోత్సహించడానికి ఈ ఒప్పందం దోహద పడుతుందన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
గ్రీన్, ఆరంజ్ మరియు రెడ్ జోన్లలో కేసుల విచారణకు సి.ఏ.టి. కొత్త మార్గదర్శకాలు
న్యూఢిల్లీ లోని సెంట్రల్ అడ్మినిస్ట్రేటివ్ ట్రిబ్యూనల్ యొక్క గౌరవనీయులైన చైర్మన్ ఆదేశాలకు అనుగుణంగా దిగువ పేర్కొన్న నోటిఫికేషన్ జారీ చేయడం జరిగింది.
భారత ప్రభుత్వం, హోంమంత్రిత్వశాఖ 2020 మార్చి, 24వ తేదీన ప్రకటించిన లాక్ డౌన్, ఆతర్వాత 2020 ఏప్రిల్ 14వ తేదీ నుండి 2020 మే నెల 3వ తేదీ దాకా కొనసాగుతున్న నేపథ్యంలో సెంట్రల్ అడ్మినిస్ట్రేటివ్ ట్రిబ్యునల్ ప్రధాన ధర్మాసనం మరియు దేశవ్యాప్తంగా ఉన్న దాని ఇతర శాఖలు తమ కార్యకలాపాలను నిలిపివేశాయి. కోవిడ్-19 కేసుల తీవ్రతను బట్టి. రెడ్ , గ్రీన్ మరియు ఆరంజ్ జోన్లను గుర్తించడానికి, ఎమ్.హెచ్.ఏ. 2020 మే నెల 1వ తేదీన జారీ చేసిన ఆదేశాల్లో మార్గదర్శకాలను పొందుపరిచింది. అలా ప్రకటించిన జోన్లలో నిషేధించిన, అనుమతించిన కార్యకలాపాల వివరాలను ప్రకటించింది. ఈ పరిణామాలను దృష్టిలో పెట్టుకుని, సెంట్రల్ అడ్మినిస్ట్రేటివ్ ట్రిబ్యునల్ పనితీరుకు సంబంధించి దిగువ పేర్కొన్న సూచనలను జారీ చేసింది:
గ్రీన్ జోన్లలో నెలకొన్న ధర్మాసనాలు / న్యాయస్థానాలు సామాజిక దూరం పాటించడం, పారిశుధ్య ఏర్పాట్లు చేయడం, నేరుగా ఒకరితో ఒకరిని కలవడాన్ని నివారించడం వంటి ఎమ్.హెచ్.ఏ. జారీచేసిన మార్గదర్శకాలను అనుసరించాలి. సాధ్యమైనంత వరకు సంబంధిత ప్రాంతంలో ఉన్న హై కోర్టుల పనితీరు విధానాన్ని అనుసరించాలి. బార్ అసోసియేషన్ అధ్యక్షునితో సంప్రదించి సంబంధిత ధర్మాసనం శాఖాధిపతి  ఈ విషయాల్లో తగిన నిర్ణయాలు తీసుకోవాలి. ఉద్యోగుల సౌలభ్యం, వారి పనితీరు వంటి విషయాలపై ధర్మాసనం రిజిస్ట్రార్ నుండి అభిప్రాయాలు తీసుకోవాలి. ఈ విషయాల్లో తీసుకున్న నిర్ణయాలను ఎప్పటికపుడు ప్రధాన ధర్మాసనం రిజిస్ట్రీ కి తెలియజేయాలి.
రెడ్ జోన్  మరియు ఆరంజ్ జోన్లలో ఉన్న ధర్మాసనాల విషయంలో, అత్యవసరం అనుకున్న కేసులను సంబంధిత ధర్మాసనం రిజిస్ట్రార్ ను సంపాదించి ఎలక్ట్రానిక్ మెయిల్ సర్వీస్  ద్వారా దాఖలు చేయవచ్చు. అప్పుడు ఆయన ఈ-మెయిల్ ఐ.డి. ని ఉద్దేశించిన న్యాయవాది లేదా పార్టీకి తెలియజేస్తారు. ఆ ఓ.ఏ. అన్ని విధాలా సక్రమంగా ఉన్నదనీ, వెంటనే విచారణ చేపట్టవలసిన అవసరం ఉన్నదనీ రిజిస్ట్రీ తృప్తిపడితే, ఆ విషయాన్ని ధర్మాసనం శాఖాధిపతికి తెలియజేయడం జరుగుతుంది. అప్పుడు ఆ కేసును చేపట్టాలా వద్దా అనే విషయాన్ని హెచ్.ఓ.డి. నిర్ణయం తీసుకుంటారు. ఆ కేసును విచారించాలని ప్రతిపాదించినట్లైతే, ఆ విచారణను సిస్కో వెబెక్స్ ఆన్ లైన్ వీడియో కాన్ఫరెన్స్ సౌకర్యం ద్వారా చేపడతారు.
ప్రధాన ధర్మాసనానికి చెందిన రిజిస్ట్రీ తో సంప్రదించిన అనంతరం ఆ యా ధర్మాసనాల హెచ్.ఓ.డి.లు వివరాలను రూపొందిస్తారు. వీడియో కాన్ఫరెన్స్ లో పాల్గొనేవారు అప్పరెల్ ధరించాలి లేదా కనీసం మంచి దుస్తులు ధరించి ఉండేలా చూడాలి.
పెండింగులో ఉన్న కేసుల విచారణకు ఆ ధర్మాసనాలకు చెందిన బార్ అసోసియేషన్ల న్యాయవాదులు అటువంటి యంత్రాంగం ద్వారా అంగీకరిస్తే, ఆ కేసులను రిజిస్ట్రీ గుర్తించాలి. అప్పుడు ఏ రోజు కా రోజు హెచ్.ఓ.డి. నిర్ణయించిన సమయంలో ఆ విధానం ద్వారా విచారణ చేపట్టడం జరుగుతుంది.
ఈ ఏర్పాట్లు 2020 మే నెల 17వ తేదీ వరకు లేదా తదుపరి ఆదేశాలు వెలువడే వరకు అమలులో ఉంటాయి.
<><><><><>
(
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
'ఒకే దేశం ఒకే కార్డు' పథకంలోకి మరో మూడు రాష్ట్రాలు, ఒక కేంద్ర పాలిత ప్రాంతం
దేశవ్యాప్తంగా 80 శాతం మంది పేదలు 24 రాష్ట్రాలు, కేంద్ర పాలిత ప్రాంతాల్లో ఎక్కడైనా రేషన్ తీసుకునే వెసులుబాటు
కేంద్ర వినియోగదారుల వ్యవహారాలు, ఆహారం, ప్రజా పంపిణీ శాఖ మంత్రి రాంవిలాశ్ పాశ్వాన్, 'ఒకే దేశం ఒకే కార్డు' అమలు పురోగతిపై సమీక్షించారు. నేషనల్ పోర్టబులిటీలో తాజాగా మరో మూడు రాష్ట్రాలు మణిపూర్, నాగాలాండ్, ఉత్తరాఖండ్, కేంద్రపాలిత ప్రాంతం జమ్ము&కశ్మీర్ అనుసంధానమయ్యాయి. ఇందులో ఇప్పటికే 20 రాష్ట్రాలు, కేంద్ర పాలిత ప్రాంతాలు భాగమయ్యాయి. దీంతో ఆగస్టు 1వ తేదీ నాటికి మొత్తం 24 రాష్ట్రాలు, కేంద్ర పాలిత ప్రాంతాలు 'ఒకే దేశం ఒకే కార్డు' పథకానికి అనుసంధానమయ్యాయి.
ఈ 24 రాష్ట్రాలు, కేంద్ర పాలిత ప్రాంతాలు.. ఆంధ్రప్రదేశ్, బిహార్, దాద్రా&నగర్ హవేలీ, డామన్&డయ్యు, గోవా, గుజరాత్, హర్యానా, హిమాచల్ప్రదేశ్, జమ్ము&కశ్మీర్, ఝార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, మణిపూర్, మిజోరం, నాగాలాండ్, ఒడిశా, పంజాబ్, రాజస్థాన్, సిక్కిం, తెలంగాణ, త్రిపుర, ఉత్తరప్రదేశ్, ఉత్తరాఖండ్. దీంతో దేశంలో దాదాపు 65 కోట్ల జనాభా  రేషన్ కార్డుల ద్వారా ఈ 24 రాష్ట్రాలు, కేంద్ర పాలిత ప్రాంతాల్లో ఎక్కడైనా రేషన్ సరుకులు తీసుకోవచ్చు. మిగిలిన రాష్ట్రాలు, కేంద్ర పాలిత ప్రాంతాలను వచ్చే ఏడాది మార్చి నాటికి నేషనల్ పోర్టబులిటీ కిందకు తీసుకురావాలన్నది లక్ష్యం.
జాతీయ ఆహార భద్రత చట్టం-2013  కిందకు వచ్చే లబ్ధిదారులందరికీ ఆహార భద్రతను కల్పించడానికి 'కేంద్ర ఆహారం, ప్రజా పంపిణీ విభాగం' 'ఒకే దేశం ఒకే కార్డు' కార్యక్రమాన్ని ప్రతిష్టాత్మకంగా చేపట్టింది. లబ్ధిదారులు దేశంలో ఏ ప్రాంతవాసులన్న అంశంతో సంబంధం లేకుండా, ప్రస్తుతం కొనసాగుతున్న కేంద్ర పథకం 'ఇంటిగ్రేటెడ్ మేనేజ్మెంట్ ఆఫ్ పబ్లిక్ డిస్ట్రిబ్యూషన్ సిస్టం'  కిందకు వచ్చేలా, రాష్ట్రాలు, కేంద్ర పాలిత ప్రాంత ప్రభుత్వాల సహకారంతో ఈ కార్యక్రమాన్ని నడిపిస్తోంది.
ఉపాధిని వెదుక్కుంటూ తరచూ వివిధ రాష్ట్రాలకు వెళ్లే లబ్ధిదారులు, ఇతరులు నేషనల్ పోర్టబులిటీ ద్వారా ఏ రాష్ట్రంలోనైనా రేషన్ తీసుకోవచ్చు. ప్రస్తుతమున్న రేషన్ కార్డు ద్వారానే, రేషన్ దుకాణాల్లో వేలిముద్రలు వేసి ఆహార ధాన్యాలు పొందవచ్చు.
(
రక్షణ మంత్రిత్వ శాఖ
ప్రభుత్వానికి రూ.174.43 కోట్ల మధ్యంతర డివిడెండ్ చెల్లించిన బెల్
రక్షణ రంగంలో నవరత్న హోదా కలిగిన ప్రభుత్వ రంగ సంస్థ భారత్ ఎలక్ట్రానిక్స్ లిమిటెడ్ , 2020-21 ఆర్థిక సంవత్సరానికి 140 శాతం మధ్యంతర డివిడెండ్ను ప్రభుత్వానికి చెల్లించింది.
రాష్ట్రపతి వద్దనున్న వాటాలపై వచ్చిన డివిడెండ్ 174,43,63,569.20 రూపాయలకుగాను, బెల్ సీఎండీ శ్రీ ఎం.వి.గౌతమ, రక్షణ శాఖ మంత్రి శ్రీ రాజ్నాథ్ సింగ్కు చెక్కును అందించారు. బెల్, 140 శాతం మధ్యంతర డివిడెండ్ను  తన వాటాదారులకు ఈ ఆర్థిక సంవత్సరంలో ప్రకటించింది.
మధ్యంతర డివిడెండ్ ప్రకటించడం బెల్కు వరుసగా ఇది 18వ ఏడాది. 2019-20 ఆర్థిక సంవత్సరంలో, 280 శాతం డివిడెండ్ను ఆ సంస్థ చెల్లించింది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఈశాన్య, హిమాలయ రాష్ట్రాల నుండి జరిపే వాయు రవాణాపై 50 శాతం రాయితీని అందిస్తోన్న ఎంఓఎఫ్పీఐ
- ఆపరేషన్ గ్రీన్స్ పథకం కింద సబ్సిడీ అందజేత
'ఆత్మా నిర్భర్ భారత్ అభియాన్', 'ఆపరేషన్ గ్రీన్స్ స్కీమ్ టాప్ టు టోటల్' కింద ఈశాన్య, హిమాలయ రాష్ట్రాల నుండి నోటిఫై చేసిన 41 పండ్లు మరియు కూరగాయలను భారతదేశంలోని ఏ ప్రదేశానికి రవాణా చేస్తే ఇస్తున్న 50 శాతం
రవాణా రాయితీ ఇప్పుడు వాయు రవాణాకూ అందుబాటులోకి వచ్చింది. వాస్తవ కాంట్రాక్ట్ సరుకు రవాణా ఛార్జీల్లో 50 శాతం మాత్రమే వసూలు చేయడం ద్వారా ఎయిర్లైన్స్ నేరుగా ఈ రవాణా రాయితీని సరఫరాదారు / కన్సైనీ/కన్సైనర్ / ఏజెంట్కు అందిస్తుంది. మిగిలిన 50 శాతంను ఫుడ్ ప్రాసెసింగ్ పరిశ్రమల శాఖ నుండి సబ్సిడీగా క్లెయిమ్ చేస్తుంది. ఈ పథకం ఆమోదించబడింది మరియు సవరించిన పథకం మార్గదర్శకాలను ఈ నెల 2వ తేదీన నోటిఫై చేయడమైంది.
అర్హత కలిగిన విమానాశ్రయాల నుండి విమానయాన సంస్థల ద్వారా రవాణా చేయడానికి ఆపరేషన్ గ్రీన్స్ - టాప్ టు టోటల్ పథకంకు చేసిన సడలింపులు దోహదం చేయనున్నాయి. పరిమాణం మరియు ధరతో సంబంధం లేకుండా నోటిఫై చేసిన పండ్లు మరియు కూరగాయల 50% సరుకు రవాణా రాయితీకి అర్హమైనవి. ఆపరేషన్ గ్రీన్స్ పథకం కింద రవాణా రాయితీని ఇంతకుముందు 12.10.2020 నుండి కిసాన్ రైల్ పథకం కోసం పొడిగించారు. దీని ప్రకారంగా నోటిఫైడ్ పండ్లు, కూరగాయలపై రైల్వే సరుకు ఛార్జీలలో 50 శాతం మాత్రమే వసూలు చేయనున్నారు.
రవాణా సబ్బిడీకి అర్హతగల పంటలు:
పండ్లు  - మామిడి, అరటి, జామ, కివి, లిట్చి, మౌసాంబి, ఆరెంజ్, కిన్నో, లైమ్, నిమ్మ, బొప్పాయి, అనాస, దానిమ్మ, పనస, ఆపిల్, బాదం, అయోన్లా, పాషన్ ఫ్రూట్, పియర్, స్వీట్ పొటాటో, చికూ;
కూరగాయలు : చిక్కుడు కాయలు, కాకర కాయ, వంకాయ, క్యాప్సికమ్, క్యారెట్, కాలీఫ్లవర్, మిరపకాయలు , బెండ, దోసకాయ, బఠానీలు, వెల్లుల్లి, ఉల్లిపాయ, బంగాళాదుంప, టమోటా, పెద్ద యాలకులు, గుమ్మడి కాయ, అల్లం, క్యాబేజీ, స్క్వాష్ మరియు పసుపు .
అర్హత గల విమానాశ్రయాలు: -
అరుణాచల్ ప్రదేశ్, అస్సాం, మణిపూర్, మేఘాలయ, మిజోరాం, నాగాలాండ్, సిక్కిం , మరియు ఈశాన్య నుండి త్రిపుర, మరియు హిమాచల్ ప్రదేశ్, ఉత్తరాఖండ్, మరియు కొండ ప్రాంత రాష్ట్రాలలో జమ్మూ & కాశ్మీర్ మరియు లడఖ్ లోని అన్ని విమానాశ్రయాలు.
భారత పోటీ ప్రోత్సాహక సంఘం
'జేఎస్డబ్ల్యూ సిమెంట్'లో వాటాను 'సినర్జీ మెటల్స్ ఇన్వెస్ట్మెంట్స్ హోల్డింగ్ లిమిటెడ్' కొనుగోలు చేయడానికి సంబంధించి గ్రీన్ ఛానెల్ ద్వారా నోటీసు అందుకున్న సీసీఐ, సూత్రప్రాయ అంగీకారం
'జేఎస్డబ్ల్యూ సిమెంట్'లో  వాటాను 'సినర్జీ మెటల్స్ ఇన్వెస్ట్మెంట్స్ హోల్డింగ్ లిమిటెడ్'  కొనుగోలు చేయడానికి సంబంధించి, 'కాంపిటీషన్ కమిషన్ ఆఫ్ ఇండియా'  గ్రీన్ ఛానెల్ ద్వారా నోటీసు అందుకుంది. ఈ ఒప్పందానికి సూత్రప్రాయ అంగీకారం తెలిపింది.
కొనుగోలు సంస్థ, దాని అంతిమ నియంత్రణ సంస్థ అయిన 'సినర్జీ మెటల్స్ అండ్ మైనింగ్ ఫండ్ ఐ ఎల్పీ"కు పెట్టుబడి నిధి సంస్థ. 'సినర్జీ ఫండ్' ప్రపంచ దేశాల్లోని పరిశ్రమలు, లోహాలు, విద్యుత్ రంగాల్లో పెట్టుబడులు పెడుతుంది.
లక్షిత సంస్థ, భారతదేశంలో ఏర్పాటైన లిస్ట్ కాని పబ్లిక్ లిమిటెడ్ కంపెనీ. ఇది జేఎస్డబ్ల్యూ గ్రూపు సంస్థ.  సిమెంట్, క్లింకర్, గ్రౌండ్ గ్రాన్యులేటెడ్ బ్లాస్ట్-ఫర్నేస్ స్లాగ్, స్లాగ్ శాండ్, సంబంధిత ఉత్పత్తుల తయారీ, వ్యాపారం  సిమెంటు ఉత్పత్తి కోసం ముడి పదార్థాల తవ్వకం, పగులగొట్టడం, పొడి చేయడం, ఇతర అన్ని ప్రక్రియలు  రహదారి రవాణా సేవలు  ఇళ్ళు, భవనాల నిర్మాణం కోసం భూమి, స్థిరాస్తుల కొనుగోలు వంటి వ్యాపారాలను లక్షిత సంస్థ నిర్వహిస్తోంది.